Mariupolis
Mariupolis vel Mariopolis (Ucrainice Маріуполь; Russice Мариуполь) est urbs circiter 500 000 incolarum et magnus portus ad Paludem Maeotidem in regione Donetskensi Ucrainae (Re Publica Populari Donetskensi) sita. In ostio Istriani fluvii iacet. Multi locutores linguae Graecae Ponticae Mariopolim incolunt.

Mariopolis est urbs artibus dedita, praecipue metallurgiae et machinis fabricatis.

Historia
Adamacha vel Domacha Cosacorum Zaporoviensium castellum loco Mariopolis erat. Non satis clarum est, an Baly Sarai urbs Tarttariae Minoris hoc loco vel alio propinquo situa erat. Anno 1778 Paulopolis (Pavlovsk, Pavlograd) urbs Russica hic aedificari coepit; anno 1779 Mariopolis nomen accepit (in honorem Mariae Theodori filiae, Pauli imperatoris uxoris). Anno 1780 Graeci orthodoxi e Tartaria Minore deducti hic collocati sunt. Circuli gubernii Asoviensis Mariopolis caput erat. Bello Crimaeano destructa erat. Ferrivia anno 1882 aedificata. Saeculo XIX exeunte permultae fabricae metallis producendis Mariopoli construebantur. Annis tricesimis saeculo XX Azovstal' fabrica maxima chalybi producendo in litore marino ad ostium Istriani fluvii construebantur (anno 2022 destructa). Annis ab 1948 ad 1989 nomen Andreae Ždanov coenonistae urbs ferebat.

Per incursionem Russicam in Ucrainam anno 2022, Mariopolis atrociter et saevissime oppugnabatur.

Notae

Nexus externi 

 Situs interretialis urbis proprius.

Condita 1778
Portus paludis Maeotidis
Regio Donetskensis
Urbes rei publicae popularis Donetskensis
Urbes Ucrainae